Контузията на Болт не е сериозна, успокоиха от щаба на Ямайка - bTV Новините
Контузията на Болт не е сериозна, успокоиха от щаба на Ямайка
Студът е причината за травмата, твърдят съотборниците на световния рекордьор
Обновена: 13.09.2017 10:30
Контузията, която получи световният рекордьор Юсейн Болт в последното в кариерата си състезание, не е сериозна. 8-кратният олимпийски шампион не успя да финишира в щафетата 4Х100 м, след като усети дискомфорт. От щаба на Ямайка увериха, че не става дума за сериозна травма, а крамп в левия крак.
"Крамп в левия крак е, но има много болка и разочарование от загубата в състезанието. Последните три седмици бяха трудни за него. Надяваме се на най-доброто за него", се казва в официалното съобщение на лекарския щаб.
Съотборниците на Болт пък посочиха студеното време в английската столица за една от основните причини за появата на контузията.
"Накараха ни да чакаме твърде дълго. Стояхме 40 минути преди старта, а вътре беше много студено. Мускулите ни изстинаха", заяви един от партньорите на Болт в щафетата - Йохан Блейк.
Самият спринтьор не пропусна да благодари на съотборниците си за подкрепата в последното в грандиозната му кариера състезание.
Болт напуска пистата след 8 олимпийски и 11 световни титли. Той държи световните рекорди на 100 м (9,58 сек), 200 м (19,19 сек), а с Ямайка държи най-доброто време в щафетата 4Х100 м (36,84 м).
Етикети:●Юсейн Болт ●Контузия ●Щафета ●Ямайка
Джъстин Гатлин: Чакането контузи Болт
Довиждане, светкавице!